**Τελετή Ορκωμοσίας – Απονομή Πτυχίων**

Αγαπητοί μας πτυχιούχοι-συνάδελφοι,

Η Σχολή Θετικών και Τεχνολογικών Επιστημών σας συγχαίρει για την αποφοίτησή σας και σας εύχεται καλή επαγγελματική σταδιοδρομία και ευτυχία στη ζωή σας. Η μέρα αποφοίτησής είναι ιδιαίτερα σημαντική, τόσο για σας, για το Πανεπιστήμιο Κρήτης, αλλά ιδιαίτερα για τους γνωστούς, φίλους και συγγενείς σας.

Θέλουμε, με την βοήθεια σας, η τελετή ορκωμοσίας να διεξαχθεί με τρόπο που αρμόζει σε εσάς και στο Ίδρυμα μας. Για να το επιτύχουμε, παρακαλώ δείτε τα παρακάτω διαδικαστικά σημεία που αφορούν στην τελετή:

* Το πρωτόκολλο ορκωμοσίας θα πρέπει να έχει υπογραφεί από εσάς πριν από την τελετή
* Η προσέλευση σας στο αμφιθέατρο να έχει ολοκληρωθεί πριν την έναρξη της τελετής
* Μετά τη λήψη του πτυχίου σας παρακαλώ επιστρέφετε στις θέσεις σας έως το τέλος της εκδήλωσης
* Οι φωτογράφοι θα βρίσκονται σε μέρος που δεν θα εμποδίζουν την πρόσβαση των φοιτητών στην απονομή, και την οπτική επαφή των επισκεπτών.

Πολλά Συγχαρητήρια και ευχές,

Νίκος Χανιωτάκης, Κοσμήτωρ ΣΘΤΕ

**Η χρήση κροτίδων και κομφετί απαγορεύονται αυστηρώς. Για τη διατήρηση της καθαριότητας των εσωτερικών και εξωτερικών χώρων σας ενημερώνουμε ότι οποιαδήποτε συσκευή ρίψης κάθε είδους κομφετί γίνει αντιληπτή θα κατάσχεται.**